
SAVIVALDYBĖS BIUDŽETINĖS ĮSTAIGOS KAUNO RAJONO SOCIALINIŲ 
PASLAUGŲ CENTRO SOCIALINĖS PRIEŽIŪROS SKYRIAUS 
SPECIALISTO UŽIMTUMUI PAREIGYBĖS APRAŠYMAS (PA-160)
I SKYRIUS

PAREIGYBĖ

1. Savivaldybės biudžetinės įstaigos Kauno rajono socialinių paslaugų centro Socialinės priežiūros skyriaus specialisto užimtumui pareigybė yra priskiriama specialistų grupei.

2. Savivaldybės biudžetinės įstaigos Kauno rajono socialinių paslaugų centro Socialinės priežiūros skyriaus specialisto užimtumui pareigybės lygis priskiriamas A2 lygiui.

3. Savivaldybės biudžetinės įstaigos Kauno rajono socialinių paslaugų centro (toliau – Centras) Socialinės priežiūros skyriaus (toliau – Skyrius) specialisto užimtumui pareigybės paskirtis vesti meno terapijos užsiėmimus senyvo amžiaus ir neįgaliems suaugusiems asmenims.

4. Savivaldybės biudžetinės įstaigos Kauno rajono socialinių paslaugų centro Socialinės priežiūros skyriaus specialistas užimtumui (toliau – Darbuotojas) pavaldus Skyriaus vedėjui socialiniams reikalams.
II SKYRIUS
SPECIALŪS REIKALAVIMAI ŠIAS PAREIGAS EINANČIAM DARBUOTOJUI

5. Darbuotojas turi atitikti šiuos specialius reikalavimus:
5.1.  turėti ne žemesnį kaip aukštąjį meno, kultūros krypties išsilavinimą arba aukštąjį socialinio darbo išsilavinimą;  
5.2. mokėti vieną užsienio kalbą;
5.3. žinoti bendravimo psichologijos, profesinės etikos ir elgesio kultūros pagrindus; 

5.4. būti susipažinęs ir gebėti savo darbe vadovautis LR įstatymais, poįstatyminiais aktais, Vyriausybės nutarimais, kitais norminiais aktais, susijusiais su neįgaliųjų socialinės integracijos sistemos įgyvendinimu, Socialinės apsaugos ir darbo ministro įsakymais, Kauno rajono savivaldybės tarybos sprendimais, mero potvarkiais ir administracijos direktoriaus įsakymais, Centro direktoriaus įsakymais, darbuotojų etikos kodeksu, darbo saugos ir sveikatos, priešgaisrinės, civilinės saugos instrukcijomis, Centro nuostatais, vidaus darbo tvarkos taisyklėmis, šiuo pareigybės aprašymu ir kitais dokumentais, reglamentuojančiais Centro veiklą;

5.5. mokėti sklandžiai dėstyti mintis raštu ir žodžiu, valdyti, kaupti, analizuoti, sisteminti, apibendrinti informaciją, mokėti dirbti biuro įranga, Microsoft Office programiniu paketu, žinoti taikomųjų kompiuterinių programų pagrindus;
5.6. turėti praktinius grupinių užsiėmimų vedimo įgūdžius, pasitelkiant profesines žinias ir patirtį, gebėti bendrauti su paslaugų gavėjais, turėti organizacinius sugebėjimus vykdyti savo veiklą, pasirinkti tinkamus darbo metodus, būti pareigingu, gebėti dirbti savarankiškai ir komandoje;
5.7. mokėti saugiai dirbti, žinoti ir vykdyti saugos darbe ir priešgaisrinės saugos norminių aktų reikalavimus, nuolatos laikytis asmeninės higienos reikalavimų;
5.8. būti pareigingu, mandagiu, darbščiu, kūrybingu, atviru pokyčiams, taktišku, ieškančiu iškilusioms problemoms sprendimo būdų, siekiančiu kompromiso, gebančiu bendrauti ir bendradarbiauti;

5.9. savo darbe vadovautis individualaus priėjimo, lygių galimybių įtvirtinimo, konfidencialumo, atsakomybės principais.
III SKYRIUS
ŠIAS PAREIGAS EINANČIO DARBUOTOJO FUNKCIJOS

6. Šias pareigas einantis darbuotojas vykdo šias funkcijas:
6.1. vadovaudamasis žmogiškosiomis vertybėmis, abipusės pagarbos, tarpusavio bendradarbiavimo principais veda meno terapijos užsiėmimus senyvo amžiaus ir neįgaliems suaugusiems asmenims;
6.2. organizuoja paslaugų gavėjų parodas, konkursus, edukacines dirbtuves ir seminarus;
6.3. organizuoja meno veiklų plenerus, kūrybinius projektus paslaugų gavėjams;
6.4. vyksta su paslaugų gavėjais į konkursus, parodas, edukacines išvykas;
6.5. pritaiko ir naudoja skirtingas meno terapijos technikas atsižvelgiant į paslaugos gavėjų poreikius, fizinę ir emocinę būklę;
6.6. planuoja meno terapijos užsiėmimus paslaugų gavėjams ir sudaro darbų atlikimo grafikus;
6.7. planuoja priemonių reikalingų meno terapijos užsiėmimas įsigijimą;
6.8. meno terapijos užsiėmimų metu, užtikrina saugų priemonių naudojimą: supažindina paslaugos gavėjus su priemonių naudojimo instrukcijomis, užtikrina, kad instrukcijų būtų laikomasi. 
6.9. konsultuoja paslaugų gavėjus meno terapijos klausimais;

6.10. bendradarbiauja su Centre dirbančiais darbuotojais, kitomis institucijomis, įstaigomis, organizacijomis savo kompetencijos klausimais;

6.11. nagrinėja meno terapijos užsiėmimų poreikį ir sudaro meno terapijos užsiėmimų metų veiklos planą;
6.12. pavaduoja kitus darbuotojus atostogų, išvykų, ligos ir kitais darbe nebuvimo atvejais; 
6.13. dalyvauja Centro direktoriaus sudarytų komisijų, darbo grupių veikloje, Centro veiklos programų įgyvendinime, projektinėje veikloje;

6.14. rengia planus ir ataskaitas apie savo veiklą, analizuoja ir tobulina savo darbą, teikia siūlymus darbo tobulinimui;
6.15. vykdo sklaidą apie Skyriaus veiklą savo vykdomų funkcijų srityje;

6.16. vykdo kitus nenuolatinio pobūdžio Centro direktoriaus, Skyriaus vedėjo socialiniams reikalams pavedimus, kurie neviršija kompetencijų ribų ir neprieštarauja LR teisės aktams.

IV. SKYRIUS
ŠIAS PAREIGAS EINANČIO DARBUOTOJO ATSAKOMYBĖ

7. Šias pareigas vykdantis darbuotojas atsako už:

7.1. šiame pareigybės aprašyme numatytų funkcijų savalaikį vykdymą;

7.2. įstatymų, nutarimų, įsakymų, potvarkių ir sprendimų vykdymą;

7.3. pateikiamos informacijos tikslumą ir teisingumą;

7.4. savo darbe taikomų darbo metodų tinkamą pasirinkimą ir korektišką panaudojimą;

7.5. darbo efektyvumą ir kokybę;

7.6. teisingą darbo laiko naudojimą, tvarkingą ir savalaikį dokumentacijos vedimą;
7.7 kokybišką ir poreikį atitinkantį paslaugų gavėjų aptarnavimą, operatyvų ir išsamų informavimą;

7.8. patikėtos informacijos konfidencialumą ir asmens duomenų apsaugą, jo žinioje esančių dokumentų, bylų saugumą, konfidencialumą;
7.9. savarankiškai priimtus sprendimus;

7.10. profesinės etikos ir elgesio taisyklių laikymąsi;
7.11. savo sistemingą kvalifikacijos tobulinimą;

7.12.saugos ir sveikatos darbe numatytų reikalavimų laikymąsi;

7.13. Centro turto, darbo priemonių tausojimą ir priežiūrą bei jų naudojimą tik darbo tikslais.
8. Siekiant užtikrinti skaidrumą ir išvengti interesų konfliktų, Darbuotojas negali turėti privačių interesų su paslaugų gavėjais.

Susipažinau:
_______________________________________________________________________________

